Document ID: 32008R0329

РЕГЛАМЕНТ (ЕО) № 329/2008 НА КОМИСИЯТА
от 10 април 2008 година
за изменение на Регламент (ЕО) № 552/2007 относно определяне на бюджетните тавани за 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за установяване на общи правила за схеми за директно подпомагане в рамките на Общата селскостопанска политика, за установяване на някои схеми за подпомагане на земеделски производители и за изменение на регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 64, параграф 2 от него,
като има предвид, че:
(1)
В приложение I към Регламент (ЕО) № 552/2007 на Комисията от 22 май 2007 г. за установяване на максималното участие на Общността при финансирането на работните програми в сектора на маслиновото масло и за определяне за 2007 г. на бюджетни тавани за частичното или избирателното изпълнение на схемата на еднократно плащане и на годишните финансови пакети за схемата на еднократно плащане на площ, предвидени в Регламент (ЕО) № 1782/2003 на Съвета, и за изменение на посочения регламент (2) са определени бюджетните тавани за 2007 г. за преките плащания, предоставяни съгласно разпоредбите на членове от 66 до 69 от Регламент (ЕО) № 1782/2003.
(2)
Съгласно член 64, параграф 1 от Регламент (ЕО) № 1782/2003 Франция е решила да приложи частично режима за еднократно плащане съгласно условията, определени по-специално в член 68, параграф 2, буква а), подточка i) от посочения по-горе регламент, по отношение на допълнителното заплащане за грижите за крави с бозаещи телета. От друга страна, съгласно член 8, параграф 4 от Регламент (ЕО) № 1083/2006 на Съвета (3), където са определени общи разпоредби за Европейския регионален фонд, Европейския социален фонд и Кохезионния фонд, от 1 януари 2007 г. френските области Корсика и Ено (Hainaut) не могат да ползват преходната подкрепа, предвидена в цитирания член. Следователно от 2007 г. допълнителната национална премия за крави с бозаещи телета, предвидена в член 125, параграф 5 от Регламент (ЕО) № 1782/2003, не може да бъде финансирана от Европейския фонд за гарантиране на земеделието при предоставянето ѝ на стопанства във френските области Корсика и Ено (Hainaut). За да се осигури продължаването на общностната помощ за сектора на кравите с бозаещи телета, Франция поиска сумата, съответстваща на извършените плащания за допълнителната национална премия в Корсика и Ено (Hainaut) през периода до 2006 г. включително, да бъде прехвърлена от определения в приложение I към Регламент (ЕО) № 552/2007 таван за 2007 г. за допълнителна национална премия към определения в цитираното приложение таван за премия за крави с бозаещи телета. Следователно е необходимо да бъдат адаптирани посочените по-горе бюджетни тавани.
(3)
Регламент (ЕО) № 552/2007 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 552/2007 се изменя, както следва:
а)
сумата за „Премия за крави с бозаещи телета“ за Франция се заменя със „734 416“;
б)
сумата за „Допълнение към премията за крави с бозаещи телета“ за Франция се заменя с „0“;
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 април 2008 година.

Labels: 4
19
5
6